Benediktas Vanagas

**Benediktas Vanagas** (g. 1977 m. kovo 16 d., Vilniuje) – Lietuvos autosporto lenktynininkas.

## Karjera
2012–2016 m. dalyvavo 1000 kilometrų lenktynėse su Porsche 911 GT3 CUP automobiliu, jas laimėjo 2013 ir 2016 m.

2015 m. su šturmanu Sebastian Rozwadowski startavo penktajame Pasaulio ralio maratono taurės etape – Italian Baja ralyje. Po trijų dienų lenktynių ekipažas užėmė 6 vietą galutinėje 1 grupės įskaitoje. Nuo nugalėtojo Nasser Al-Attiyah lietuvis atsiliko 15 min. 19 s.

2015–2017 m. raliuose naudojo „Toyota Hilux Overdrive“ automobilį, varomą Toyota V8, 5000 cm³ benzininiu varikliu, išvystančiu 390 AG, 620 Nm galią ir pasiekiantį maksimalų 190 km/h. greitį. Naudota Sadev sekvencinė, 6 pavarų dėžė.

2017 m. sausį su komanda turėjo dalyvauti 2017 m. FIA ralio reido pasaulio taurės čempionate (vasario pabaigoje), tačiau nespėjus grįžti technikai, planai buvo atšaukti.
2017 m. balandžio 20 d. pristatė savo naująjį klasikinio ralio automobilį Škoda Fabia R5. Jis pakeitė iki tol naudotą 16 m. senumo Subaru Impreza WRC., su kurio, 2001 m., Pasaulio ralio čempionate važiavo 2003 m. pasaulio ralio čempionas Petter Solberg.

2024 m. Dakaro ralyje B. Vanagas pasiekė 8 vietą bendroje įskaitoje, kuri tuo metu buvo aukščiausia lietuvių pasiekta vieta automobilių įskaitoje.

### Karjeros pasiekimai
* 2009 m. Šilko kelio ralio lenktynėse su šturmanu Sauliumi Jurgelėnu užimta 5-oji vieta savo klasėje ir 8-oji bendroje įskaitoje.
* 2009 m. Ladoga Trophy: 2-oji vieta TR1 klasėje, 3 laimėti greičio ruožai.
* 2010 m. Šilko kelio ralis: 2-oji vieta klasėje, 7-oji vieta bendroje įskaitoje, 1 laimėtas greičio ruožas. 
* 2010 Ladoga Trophy: 2-oji vieta TR1 klasėje, 7 laimėti greičio ruožai.
* 2012 m. Švedijos ralis: 4-oji vieta N4 klasėje.
* 2012 m. Lietuvos ralio čempionatas: 3-oji vieta (N4, II jungtinė įskaita).
* 2012 m. 1000 kilometrų lenktynės: 2-oji vieta kvalifikaciniuose važiavimuose. 
* 2013 m. Dakaro ralis: 65-oji vieta bendroje įskaitoje. 
* 2013 m. 1000 kilometrų lenktynės: 1-oji vieta bendroje įskaitoje. 
* 2014 m. Dakaro ralis: 35-oji vieta bendroje įskaitoje. 
* 2015 m. Dakaro ralis: 24-oji vieta bendroje įskaitoje. 
* 2015 m. Italian Baja: 6-oji vieta galutinėje 1 grupės įskaitoje.
* 2015 m. 1000 kilometrų lenktynės: 6-oji vieta bendroje įskaitoje. 
* 2016 m. Dakaro ralis: 26-oji vieta bendroje įskaitoje. 
* 2016 m. 1000 kilometrų lenktynės: 1-oji vieta bendroje įskaitoje.
* 2017 m. FIA Baltic Rally Trophy: 1-oji vieta bendroje įskaitoje.
* 2018 m. Dakaro ralis: 30-oji vieta bendroje įskaitoje. 
* 2018 m. Winter Rally: 1-oji vieta bendroje įskaitoje.
* 2019 m. Dakaro ralis: 11-oji vieta bendroje įskaitoje. 
* 2019 m. Baja Russia - Northern Forest: 3-oji vieta bendroje įskaitoje. 
* 2019 m. Dubai International Baja: 5-oji vieta bendroje įskaitoje.
* 2020 m. Dakaro ralis: 15-oji vieta bendroje įskaitoje.
* 2021 m. Dakaro ralis: 12-oji vieta bendroje įskaitoje.
* 2021 m. Baja Poland: 3-oji vieta bendroje įskaitoje. 
* 2021 m. Italian Baja: 3-oji vieta bendroje įskaitoje.
* 2022 m. Hungarian Baja: 1-oji vieta bendroje įskaitoje.
* 2024 m. Dakaro ralis: 8-oji vieta bendroje įskaitoje. 3-oji vieta 10-ame greičio ruože - asmeninis rekordas. 
* 2025 m. Italian Baja: 1-oji vieta bendroje įskaitoje. 
* 2025 m. Baja España Aragón: 2-oji vieta bendroje įskaitoje. 
* 2025 m. Baja Poland: 2-oji vieta bendroje įskaitoje.

#### Ralio pergalės

#### Dakaro ralio rezultatai

### Įvertinimas
* 2011 m. įvertintas Vilniaus m. Šventojo Kristoforo apdovanojimu.
* 2014 m. Kūno kultūros ir sporto departamento apdovanotas „Už nuopelnus Lietuvos sportui“.

## Visuomeninė veikla
Bendrauja su moksleiviais ir studentais, dalyvauja socialiniuose renginiuose. Primena Vyčio simbolio ir istorinės Lietuvos vėliavos svarbą. Valstybės vertybes akcentuoja ir kaip Lietuvos kariuomenės ambasadorius.

Kartais patenka į DELFI „Lietuvos įtakingiausieji“ žmonių rinkimų sąrašą – 2016 m. užimta 55 vieta, 2017 m. sporto atstovų kategorijoje – 6 vieta, bendrai – 26 vieta.

## Šeima
Žmona – Giedrė Šapokaitė-Vanagienė, sūnus Nojus, duktė Aleksandra.

Tėvas – Juozas Vanagas, motina – gyd. Vida Veronika Rimševičienė.

## Šaltiniai